ಇಂಗ್ಲೀಷ್‍ನಂತೆ ಥಾಯ್‍ಭಾಷೆಯ ವಾಕ್ಯದಲ್ಲಿಯೂ ಶಬ್ದಗಳ ಜೋಡಣೆ ಮೂಲಭೂತವಾಗಿ ಕರ್ತೃ -ಕ್ರಿಯೆ-ಕರ್ಮಗಳ ಸರಣಿಯಲ್ಲಿಯೇ ಕಾಣಿಸಿಕೊಳ್ಳುತ್ತದೆ. ಗುಣವಾಚಕ ಮತ್ತು ಕ್ರಿಯಾವಿಶೇಷಣದಂಥ ವಿಶೇಷಕ ಶಬ್ದಗಳ ಚೀನಿ ಅಥವಾ ಇಂಗ್ಲೀಷ್ ಭಾಷೆಗಳಲ್ಲಿ ವರ್ತಿಸುವಂತಲ್ಲದೆ, ಪ್ರತಿಯೊಂದು ಸೂಕ್ತಶಬ್ದವನ್ನೂ ಹಿಂಬಾಲಿಸಿಕೊಂಡು ಬರುತ್ತವೆ ಅಥವಾ ಅನುಸರಿಸುತ್ತವೆ. ಒಂದೇ ಪದವರ್ಗದ ಶಬ್ದಗಳನ್ನು ನಾವು ಅಪೇಕ್ಷಿಸಿದಷ್ಟು ಸಂಖ್ಯೆಯಲ್ಲಿ, ಒಟ್ಟಿಗೆ ಪೋಣಿಸಬಹುದು; ಇದಕ್ಕಿರುವ ಒಂದೇ ಒಂದು ನಿಬಂಧನೆ ಎಂದರೆ ಪ್ರತಿಯೊಂದು ಶಬ್ದವೂ ತನ್ನ ತರ್ಕಬದ್ಧವಾದ ಸ್ಥಾನದಲ್ಲಿ ಅಥವಾ ಕ್ರಿಯಾಪದಗಳ ವಿಷಯವನ್ನು ತೆಗೆದುಕೊಂಡರೆ ಕಾಲಾನುಕ್ರಮದಲ್ಲಿ ನೆಲೆಗೊಂಡಿರಬೇಕು. ಒಂದು ಭಾವನೆಯನ್ನು ಅಭಿವ್ಯಕ್ತಗೊಳಿಸಲು ಬಹುತೇಕವಾಗಿ ಎರಡು ಅಥವಾ ಹೆಚ್ಚಿನ ಸಂಖ್ಯೆಯ ಶಬ್ದಗಳನ್ನು ಒಂದುಗೂಡಿಸಲಾಗುತ್ತದೆ; ಇಂಥ ಸಂದರ್ಭಗಳಲ್ಲಿ ಮೊದಲನೆಯ ಶಬ್ದಕ್ಕೆ ಎರಡನೆಯ ಮತ್ತು ಅನಂತರದ ಸ್ಥಾನದಲ್ಲಿ ಶಬ್ದಗಳನ್ನು ಗುಣವಾಚಕವಾಗಿ ವರ್ತಿಸುತ್ತದೆ. ಉದಾಹರಣೆಗೆ ಫೈ ಫಾ (ಫೇ = ಬೆಂಕಿ; ಫಾ = ಆಕಾಶ) ಎಂದರೆ ವಿದ್ಯುತ್ ಎಂದು ಅರ್ಥ; ಮೈ ಖೀತ್ ಫೈ (ಕಡ್ಡಿ-ಗೀಚು-ಬೆಂಕಿ) ಎಂದರೆ ಬೆಂಕಿಕಡ್ಡಿ ಅಥವಾ ಬೆಂಕಿಕಡ್ಡಿಗಳು ಎಂದು ಅರ್ಥ.

ಸಮಾನಾರ್ಥ ಪದಗಳು
ಕಲಿಕೆಯ ಕ್ರಮ
ವಿಕಾಸ
ವಾಕ್ಯಗಳ ಒಳ ರಚನೆ